Съдържание

# Вмъкване номера на страници в долни колонтитули

Можете лесно да вмъкнете поле за номер на страница в долния колонтитул на документ. Най-простият начин е да използвате диалога Вмъкване - Номер на страница. Следващите стъпки описват ръчен метод. Освен това можете да добавите в колонтитула и броя страници, например във формат „Страница 9 от 12“.

## За да вмъкнете номера на страници

1. Ако желаният стил на страница още няма долен колонтитул, изберете Вмъкване - Колонтитули - Долен колонтитул и изберете стила, в който искате да го добавите; курсорът автоматично ще се премести в новия колонтитул. Ако стилът вече съдържа долен колонтитул, щракнете двукратно върху областта на колонтитула, за да преместите курсора там.

2. Изберете Вмъкване - Поле - Номер на страница

Ако желаете, можете да подравните полето за номер на страница по същия начин, както подравнявате текст.

## За да добавите допълнително броя на страниците

1. Щракнете пред полето за номер на страница и въведете Страница, щракнете след полето и въведете интервал и от.

2. Изберете Вмъкване - Поле - Брой на страници

## Използване на заглавна страница

Заглавните страници са разпространен начин да се създават документи с различни схеми за номериране на страниците.

Теми, свързани с показаната

Горни и долни колонтитули

Редуване на стиловете в леви и десни страници

Създаване на стил за страници, базиран на текущата страница

Вмъкване на име и номер на глава в колонтитул

Форматиране на колонтитули

Моля, подкрепете ни!