Съдържание

# Панел „Анимация“

Служи за приписване на ефекти към избрани обекти.

За достъп до тази команда...

#### От клавиатурата:

OptionAlt + 7

#### От лентата с менюта:

Изберете Изглед - Анимация.

#### От интерфейса с раздели:

Изберете Прожекция и щракнете върху:

Анимация

В менюто Прожекция на раздела Прожекция изберете Анимация.

#### От страничната лента:

Отворете колодата Анимация.

## Списък с анимации

Списъкът с анимации показва всички анимации за текущия кадър.

- Всеки кадър съдържа една главна анимация, която се изпълнява при показването му.

- Може да присъстват и други анимации, които се изпълняват при показване на дадени фигури. Ако има такива анимации, те са изброени в долната половина на списъка. Всички фигури, за които се изпълняват анимации, са показани с етикети.

Всеки елемент от списъка се състои от следните два реда:

- В първия ред на елемента има икона мишка, ако анимацията се стартира с щракване, или часовник, ако се стартира след края на предишната анимация. Името на фигурата или началото на текста, за който е зададена анимацията.

- Във втория ред е показан с икона видът на анимацията, следван от категорията и името ѝ.

## Добавяне

Добавя анимация за избрания обект в кадъра.

## Премахване

Премахва избраните анимационни ефекти от списъка с анимации.

## Смяна на реда

Щракнете върху някой от бутоните, за да преместите избрания анимационен ефект нагоре или надолу в списъка.

## Категория

Изберете категория анимация. Налице са следните категории:

- Въвеждащи: изберете въвеждащ ефект от списъка с ефекти.

- Акцентиращи: изберете акцентиращ ефект от списъка с ефекти.

- Завършващи: изберете завършващ ефект от списъка с ефекти.

- Траектории: изберете траектория от списъка с ефекти.

## Ефект

Изберете анимация.

## Възпроизвеждане

Показва кога трябва да се стартира избраната анимация. Налице са следните възможности:

- При щракване – анимацията спира на този ефект до следващото щракване с мишката.

- Заедно с предходния – анимацията започва незабавно.

- След предходния – анимацията започва веднага след като предишният ефект завърши.

## Свойства: Посока, Спици, Количество, Цвят, Първи цвят, Цвят за запълване, Размер, Цвят на контура, Шрифт, Размер на шрифта, Начертание, Мащаб

Позволява ви да избирате допълнителните свойства на анимацията. Щракнете върху бутона Настройки, за да отворите диалоговия прозорец Настройки на ефект, в който можете да избирате и прилагате свойства.

## Времетраене

Указва продължителността на избраната анимация.

## Закъснение

Началото на анимацията ще се забави със зададения период от време.

## Автоматичен преглед

Изберете, за да преглеждате нови или редактирани ефекти в кадъра, докато ги задавате.

## Възпроизвеждане

Възпроизвежда избрания анимационен ефект в мострата.

Теми, свързани с показаната

Анимиране на обекти в кадри от презентация

Моля, подкрепете ни!