Съдържание

# Клавишни комбинации (достъпност в LibreOffice)

Можете да управлявате LibreOffice без мишка, само с клавиатурата.

В главната страница на помощта за всеки модул (например LibreOffice Writer или LibreOffice Calc) има връзка към помощта за клавишните комбинации на съответния модул.

Освен това срещу ключовата дума „Достъпност“ ще намерите подробни указания как да управлявате избрания модул без мишка или подобно устройство.

Някои от клавишните комбинации може да са вече заети от работния плот. Тези комбинации не са достъпни за LibreOffice. Опитайте да зададете други клавиши или за LibreOffice, в Инструменти - Персонализиране - Клавиатура, или за работния плот на системата.

## Работа с потребителския интерфейс на LibreOffice без мишка

### Активиране на лентата с менюта, лентите с инструменти, прозорците и документа

Неколкократното натискане на F6 превключва фокуса циклично между следните обекти:

- лента с менюта,

- всички ленти с инструменти от горе надолу и от ляво надясно,

- всички плаващи прозорци от ляво надясно,

- документ.

Натискайте Shift+F6, за да превключвате между обектите в обратна посока.

Натискайте CommandCtrl+F6, за да превключвате към документа.

Натискайте F10, за да превключвате към лентата с менюта и обратно.

Escape затваря отворено подменю, лента с инструменти или текущия плаващ прозорец.

### Извикване на комада от меню

Натиснете OptionAlt, F6 или F10, за да изберете първото меню (менюто Файл). Със стрелката надясно се избира следващото меню отдясно, а със стрелката наляво – предишното меню.

Стрелката надолу отваря избраното меню. След това стрелките нагоре и надолу местят фокуса през командите от менюто. Със стрелката надясно се отварят подменютата, където има такива.

Натиснете Enter, за да бъде изпълнена избраната команда от менюто.

### Изпълняване на команди чрез икони

Натиснете F6 неколкократно, за да изберете първата икона от лентата с инструменти. След това в хоризонтална лента можете да изберете икона със стрелките наляво и надясно, а във вертикална – със стрелките нагоре и надолу. Клавишът Home избира първата икона от лентата, а End – последната.

Натиснете Enter, за да задействате избраната икона. Ако избраната икона обикновено изисква последващо действие с мишката, например рисуване на правоъгълник, натискането на Enter не е достатъчно – в тези случаи трябва да натиснете CommandCtrl+Enter.

- Натиснете CommandCtrl+Enter върху икона за създаване на графичен обект. Графичният обект ще бъде поставен в средата на изгледа, с предварително зададен размер.

- Натиснете CommandCtrl+Enter върху иконата Избор, за да изберете първия графичен обект в документа. Ако желаете да редактирате, преоразмерите или преместите избрания графичен обект, първо използвайте CommandCtrl+F6, за да преместите фокуса към документа.

Ако някоя лента с инструменти е по-дълга, отколкото може да се побере на екрана, в десния или долния й край се показва икона. Изберете лентата и натиснете Page Up или Page Down, за да видите останалите икони.

### Специални съвети относно лентите с инструменти

Натиснете стрелката надолу или надясно, за да отворите избраната лента с инструменти. Това е еквивалентно на щракване с мишката. В лентата използвайте стрелките наляво и надясно. Клавишите Home и End избират съответно първата и последната икона в лентата.

Лентата се затваря с Esc. Лентите с инструменти не могат да се местят без мишка.

### Избор от комбинирано поле

Изберете комбинираното поле. Натиснете Enter.

Използвайте клавиша със стрелка надолу или Page Down, за да превъртате надолу елементите от списъка, или стрелката нагоре или Page Up, за да превъртате нагоре. Клавишът Home фокусира първия елемент, а End – последния.

Натиснете Enter, за да потвърдите избрания елемент.

### Избор в таблици

В някои прозорци и диалози и в табличните контроли можете да работите с данни в табличен вид, например в дясната част на изгледа Източници на данни. При работата с тези таблици се използват следните клавиши:

- Интервал: превключва между избиране на текущия ред и премахване на избора, но само ако текущата клетка не е в режим на редактиране.

- CommandCtrl+интервал: превключва между избиране на текущия ред и премахване на избора от него.

- CommandCtrlShift+интервал: превключва между избиране на текущата колона и премахване на избора от нея.

- OptionAlt+стрелка нагоре илиOptionAlt+стрелка надолу: премества разделителя на прозореца между таблицата и формуляра, например в библиографската база от данни.

- В таблична контрола или в изгледа с източници на данни клавишът Tab служи за преминаване към следващата колона. За преминаване към следващата контрола натиснете CommandCtrl+Tab, а за предишната – Shift+CommandCtrl+Tab.

### Размер и позиция на прозорците

1. Първо натиснете OptionAlt+интервал.

   Ще се отвори системно меню с команди като Преместване (Move), Промяна на размера (Resize) и Затваряне (Close).

2. Изберете команда (стрелка надолу, накрая Enter).

3. След това можете да използвате клавишите със стрелки, за да преоразмерите прозореца.

4. Натиснете Enter, за да потвърдите промяната, или Escape, за да се откажете.

### Закачване и откачване на прозорци и ленти с инструменти

1. Натиснете няколко пъти F6, докато изберете прозореца или лентата с инструменти.

2. Натиснете CommandCtrl+Shift+F10.

### Избиране на обекти

Натиснете Shift+F4, за да изберете първия обект в текущия документ. След като е избран обект, натиснете Tab, за да изберете следващия, или Esc, за да се върнете към текста.

### Редактиране на обекти

Избран OLE обект може да бъде задействан чрез клавиша Enter.

### Редактиране на позицията и размера на обекти

- Използвайте клавишите със стрелки, за да местите избрания обект със стъпката на мрежата.

  Можете да зададете разделителната способност на мрежата в LibreOffice - PreferencesИнструменти - Настройки - LibreOffice Writer - Мрежа, в областта Разделителна способност. Ако въведете число, по-голямо от 1, в областта Подразделяне, трябва да натиснете клавиша със стрелка толкова пъти, колкото е числото, за да преместите избрания обект с една стъпка на мрежата.

- Чрез OptionAlt и клавишите със стрелки можете да местите избрания обект с по един пиксел.

- Използвайте CommandCtrl+Tab, за да включите режима на редактиране на манипулатори. Горният ляв манипулатор е активен и започва да мига. С CommandCtrl+Tab отново ще изберете следващия манипулатор. За да изключите режима на редактиране, натиснете Esc.

- В режима на редактиране на манипулатори клавишите със стрелки местят избрания манипулатор, което променя размера на обекта.

### Редактиране на котвите на обектите

Можете да местите котвата на обект с клавишите със стрелки. Първо включете режима на редактиране на манипулатори и изберете котвата. В зависимост от вида на котвата, след това можете да я местите в различни посоки.

1. Изберете обекта.

2. Включете режима на редактиране на манипулатори с CommandCtrl+Tab.

3. Горният ляв манипулатор ще започне да мига. Натиснете няколко пъти CommandCtrl+Tab, така че никой манипулатор да не мига. Това означава, че е фокусирана котвата на обекта. В текстов документ можете да натиснете Shift+CommandCtrl+A, за да изберете котвата направо.

4. Преместете котвата чрез клавишите със стрелки. Обектът ще следва котвата по съответния начин.

Можете да промените начина на закотвяне на избрания обект например чрез контекстното му меню.

- Ако обектът е закотвен към абзаца, клавишите със стрелки го местят към предишния или следващия абзац.

- Ако обектът е закотвен към страницата, клавишите със стрелки го местят към предишната или следващата страница.

- Ако обектът е закотвен към знак, клавишите със стрелки го местят из текущия абзац.

- Ако обектът е закотвен като знак, няма икона за котва и не можете да го местите.

- Ако обектът е закотвен към рамка, клавишите със стрелки го местят към следващата рамка в съответната посока.

## Управление на изгледа с източници на данни

CommandCtrl + Shift + F4 отваря и затваря изгледа с източници на данни.

F6: превключва между документа и лентите с инструменти.

+ (клавиш „плюс“): разгъва избрания елемент в дървото на източниците на данни.

- (клавиш „минус“): свива избрания елемент в дървото на източниците на данни.

CommandCtrl+Shift+E: превключва между дървото на източниците на данни и таблицата.

### Клавишни комбинации в прозореца за проектиране на заявка

F6: превключва между лентата за обектите, табличния изглед и областта за избор.

OptionAlt+стрелка нагоре или OptionAlt+стрелка надолу: местят границата между табличния изглед и областта за избор.

### Клавиши в изгледа с таблиците (горната част на прозореца с проект на заявка) и прозореца „Връзки“

CommandCtrl+стрелка: мести избраната таблица в посоката на стрелката.

CommandCtrl+Shift+стрелка: преоразмерява избраната таблица в табличния изглед.

Del: премахва избраната таблица или връзка от изгледа с таблици.

Tab: превключва между таблиците и връзките в изгледа с таблици.

Enter: когато е избрана връзка, клавишът Enter отваря нейния прозорец Свойства.

Enter: когато е избрана таблица, клавишът Enter въвежда първото поле с данни от списъчното поле в областта за избор.

### Клавиши в областта за избор (долната част на прозореца с проект на заявка)

CommandCtrl+стрелка наляво или надясно: премества избраната колона наляво или надясно.

### Клавиши в прозореца за проектиране на таблици

F6: превключва между лентата с инструменти, изгледа с колони и областта за свойства.

## Управление на редактора за ImageMap

- Натиснете Tab, за да изберете икона. Ако сте избрали някоя от иконите от Правоъгълник до Рисуван многоъгълник и натиснете CommandCtrl+Enter, ще бъде създаден обект от избрания тип с размер по подразбиране.

- Ако натиснете Enter, докато е избрана иконата Избор, фокусът се премества в прозореца на изображението. Натиснете Esc, за да преместите фокуса обратно към иконите и входните полета.

- Ако е избрана иконата Избор и натиснете CommandCtrl+Enter, ще бъде избран първият обект в прозореца с изображението.

- Чрез иконата Редактиране по възли можете да включвате и изключвате режима за редактиране на многоъгълниците по възли.

- Използвайте CommandCtrl+Tab в прозореца с изображението, за да изберете следващата точка. Използвайте Shift+CommandCtrl+Tab, за да изберете предишната точка.

- С клавиша Delete, докато фокусът е в прозореца с изображението, можете да изтриете избрания обект.

## Управление на помощта

Натиснете Shift+F1, за да видите разширената подсказка за избраната команда, икона или контрола.

### Навигация в главните страници на помощта

- В главните страници на помощта използвайте Tab, за да преминете към следващата хипервръзка, или Shift+Tab за предишната връзка.

- Натиснете Enter, за да задействате избраната хипервръзка.

- Натиснете Backspace над клавиша Enter, за да се върнете към предишната страница от помощта.

## Управление на диалоговия прозорец за импортиране на текст (CSV файлове)

### Скала

- Стрелка наляво или стрелка надясно: преминаване с една позиция наляво или надясно

- CommandCtrl+стрелка наляво или CommandCtrl+стрелка надясно: преминаване към предишния или следващия разделител

- CommandCtrl+Shift+стрелка наляво или CommandCtrl+Shift+стрелка надясно: преместване на разделител с една позиция наляво или надясно

- Home или End: преминаване към първата или последната възможна позиция

- CommandCtrl+Home или CommandCtrl+End: преминаване към първия или последния разделител

- Shift+CommandCtrl+Home или Shift+CommandCtrl+End: преместване на разделител към първата или последната позиция

- Интервал: вмъкване или премахване на разделител

- Insert: вмъкване на разделител (не променя съществуващите разделители)

- Delete: изтриване на разделител

- Shift+Delete: изтриване на всички разделители

- Стрелка нагоре или стрелка надолу: превъртане на таблицата с един ред нагоре или надолу

- Page Up или Page Down: превъртане на таблицата с една страница надолу или нагоре

- Escape (по време на плъзгане с мишката): отказ от плъзгането, връщане на разделителя на старата позиция

### Мостра

- Стрелка наляво или стрелка надясно: избиране на колоната вляво или вдясно и премахване на досегашния избор

- CommandCtrl+стрелка наляво или CommandCtrl+стрелка надясно: преместване на фокуса към лявата или дясната колона (без промяна на селекцията)

- Shift+стрелка наляво или Shift+стрелка надясно: разширяване или свиване на избрания диапазон

- CommandCtrl+Shift+стрелка наляво или CommandCtrl+Shift+стрелка надясно: разширяване или свиване на избрания диапазон (не променя останалата селекция)

- Home или End: избиране на първата или последната колона (използвайте Shift или CommandCtrl, както с клавишите за курсора)

- Shift+интервал: избиране на диапазона от последната избрана колона до текущата колона

- CommandCtrl+Shift+интервал: избиране на диапазона от последната избрана колона до текущата колона (не променя останалата селекция)

- CommandCtrl+A: избиране на всички колони

- Shift+F10: отваряне на контекстно меню

- CommandCtrl+1 ... CommandCtrl+7: задаване на тип от 1 до 7 за избраните колони

- Стрелка нагоре или стрелка надолу: превъртане на таблицата с един ред нагоре или надолу

- Page Up или Page Down: превъртане на таблицата с една страница надолу или нагоре

- CommandCtrl+Home или CommandCtrl+End: превъртане до началото или края на таблица

## Управление на диалоговия прозорец Вмъкване - Специален знак

- Tab превключва между всички контроли в диалоговия прозорец.

- OptionAlt+стрелка надолу отваря комбинирано поле. Enter избира текущия елемент в комбинираното поле.

- Бутоните със стрелки служат за движение из главната област за избор. Интервал добавя текущия знак към списъка на знаците за вмъкване.

Теми, свързани с показаната

Общи клавишни комбинации в LibreOffice

Достъпност в LibreOffice

Моля, подкрепете ни!