Съдържание

# Номериране и стилове на абзац

Можете да номерирате абзац ръчно или чрез стил за абзаци.

Ако искате номерирани заглавия, изберете Инструменти - Номерация на заглавия, вместо да номерирате на ръка.

## За да приложите номериране ръчно

За да приложите номериране ръчно, щракнете в абзаца, после щракнете върху иконата Превключване на подреден списък в лентата Форматиране или използвайте падащия списък на иконата, за да изберете формат за номериране.

Не можете да номерирате ръчно абзаци, чиито стилове са изброени в категорията „Специални стилове“ в прозореца „Стилове“.

- Когато натиснете Enter в списък с номера или водещи знаци, LibreOffice автоматично номерира следващия абзац. За да премахнете номера или водача от новия абзац, натиснете Enter още веднъж.

- За да промените формата на водещите знаци или номерата само за текущия абзац, изберете знак или дума в абзаца, изберете Форматиране - Водачи и номерация и щракнете върху друг формат.

- За да промените формата на водещите знаци или номерата за всички абзаци в списъка, уверете се, че курсорът е в списъка, изберете Форматиране - Водачи и номерация и щракнете върху друг формат.

- Използвайте командите от лентата Водачи и номерация, за да променяте реда и нивото на абзаците от списъка.

- За да видите кои абзаци са в същия списък, щракнете вляво от номер или символ в началото на абзац от списъка, докато е включен режимът Изглед - Фонове на полета (CommandCtrl+F8).

За да добавите избраните абзаци към съществуващ списък, използвайте Форматиране - Списъци - Добавяне към списък.

## За да номерирате чрез стил за абзаци

Стиловете на абзац ви осигуряват по-добър контрол върху номерацията, която прилагате в документа. Когато промените стила на списък, присвоен на даден стил на абзац, форматът за номериране в стила на списък се прилага автоматично върху всички абзаци, използващи стила на абзац.

1. Изберете Изглед - Стилове и щракнете върху иконата Стилове за абзаци.

2. Щракнете с десния бутон върху абзацния стил, върху който желаете да приложите номериране, след което изберете Промяна.

3. Щракнете върху раздела План и списък.

4. В полето Стил за списък изберете стила на списък, който да бъде приложен.

5. Натиснете бутона OK.

6. Приложете стила на абзац върху абзаците, които искате да номерирате.

## Промяна на нивото в списъка на абзац от списък

- За да понижите с едно йерархично ниво абзац от списък с номера или водещи символи, щракнете в началото на абзаца и натиснете Tab.

- За да повишите с едно йерархично ниво абзац от списък с номера или водещи символи, щракнете в началото на абзаца и натиснете Shift+Tab.

- За да вмъкнете знак за табулация между номера или водещия символ и текста на абзаца за всички абазци на дадено ниво от списък, използвайте настройката След номера следва в раздела Позиция на диалога Водачи и номерация. За отделни абзаци от списък можете да копирате знак за табулация и да го поставите в началото на абзаца.

Теми, свързани с показаната

Обединяване на подредени списъци

Добавяне на водещи знаци

Добавяне на номерация

Създаване на списъци с номера или водачи, докато въвеждате

Изключване на водачите и номерата за отделни абзаци

Промяна на номерацията в подреден списък

Работа с надписи

Задаване на диапазони за номериране

Стил за списък

Моля, подкрепете ни!