Съдържание

# Фигура

Това меню служи за управление на фигури.

### Линия

Чертае права линия там, където плъзнете курсора в текущия документ. За да ограничите наклона на линията до ъгъл, кратен на 45 градуса, задръжте Shift, докато плъзгате.

За да въведете текст върху линия, щракнете двукратно върху нея и наберете или поставете текста. Посоката на текста съответства на посоката, в която сте начертали линията. За да скриет елинията, изберете Невидима в полето Стил на линия от лентата Свойства на графичен обект.

### Правоъгълник

Чертае правоъгълник, зададен чрез плъзгане с мишката в текущия документ. Щракнете там, където искате да разположите единия ъгъл на правоъгълника, и плъзнете до желания размер. За да начертаете квадрат, задръжте Shift, докато плъзгате.

### Елипса

Чертае елипса, зададена чрез плъзгане с мишката в текущия документ. Щракнете там, където искате да бъде елипсата, и плъзнете до желания размер. За да начертаете кръг, задръжте Shift, докато плъзгате.

## Вмъкване

## Фигура

Това подменю съдържа обикновени фигури като отсечка, кръг, триъгълник и квадрат, както и фигури – символи като усмихнато лице, сърце или цвете, които могат да бъдат вмъквани в документа.

## Разпределяне на селекцията

Разпределя три или повече обекта равномерно по хоризонтална или вертикална ос. Освен това можете да разпределите равномерно разстоянията между обектите.

## Въртене

Завърта избрания обект.

## Преобразувания

Променя формата, ориентацията или запълването на избраните обекти.

## Огледално обръщане

Обръща огледално избрания обект по хоризонтала или вертикала.

## Преобразуване

Настройки за преобразуване на избрания обект.

## Подравняване

Променя подравняването на избраните обекти.

## Подреждане

Променя реда на изобразяване на избрания обект или обекти.

## Групиране

Групира избраните обекти, така че да могат да бъдат местени и форматирани като един обект.

## Комбиниране

Комбинира два или повече избрани обекти в обща фигура. За разлика от групирането, комбинираният обект приема свойствата на най-задния обект. Можете да разделите комбинираните обекти, но оригиналните им свойства вече са изгубени.

## Разделяне

Разделя комбиниран обект на отделни обекти. Получените обекти имат същите свойства на линията и запълването като комбинирания обект.

## Обединение

Прибавя площта на избраните обекти към тази на най-задния обект. Тази команда е най-подходяща за застъпващи се обекти.

## Разлика

Изважда площта на избраните обекти от тази на най-задния обект.

## Сечение

Създава фигура от областите на застъпване на избраните обекти.

## Консолидиране на текст

Можете да комбинирате две или повече избрани текстови полета в едно.

## Дублиране

Създава едно или повече копия на избрания обект.

## Преливане

Създава фигури и ги разпределя на равни стъпки между два графични обекта.

LibreOffice създава серия от преходни фигури между два избрани обекта и групира резултата.

## Изравняване на ширината

Прави ширината на два или повече избрани обекта равна на тази на последния избран обект. Изравняване на ширината е достъпна само когато са избрани два или повече графични обекта.

## Изравняване на височината

Прави височината на два или повече избрани обекта равна на тази на последния избран обект. Изравняване на височината е достъпна само когато са избрани два или повече графични обекта.

## Свързване

Създава начупена линия или крива на Безие чрез свързване на две или повече начупени линии, криви на Безие или други обекти с линия. Затворените запълнени обекти се превръщат в линии и губят запълването си.

## Прекъсване

Прекъсва връзките между линиите, съединени с командата Свързване.

Моля, подкрепете ни!